דנשר

דנשר (1963) בע"מ (DANSHAR) היא חברה ישראלית לייצור, ייבוא ושיווק של מוצרי קוסמטיקה, מזון וניקיון. דנשר נוסדה במאי 1963, בשם "אינטרקוסמא בע"מ", על ידי יורשי היזם ואיש העסקים ארתור בראון ורכשה עם הקמתה את הרכוש, ההתחייבויות והמוניטין של מפעל תמרוקים אשר הוקם על ידו בשנת 1949. ארתור בראון נולד בגרמניה, עלה עם משפחתו לארץ ישראל בשנת 1936, והתיישב בירושלים. בשנת 1949 החל לייצר מוצרי קוסמטיקה במרתף בית ערבי ליד מנזר רטיסבון בשכונת רחביה. בשנת 1952 נסע בראון ברכבת ממזרח למערב גרמניה במסגרת נסיעת עסקים. אתו בקרון ישב אחד הבעלים של חברת מוצרי טיפוח השיער הגרמנית "וולה" (Wella). בתום הנסיעה ירד בראון מהרכבת עם הסכם חתום בלחיצת יד לייצוג וייצור בלעדי של מוצרי החברה בישראל. המפעל החל לייצר את מוצרי "וולה" תמורת תמלוגים לחברה הגרמנית, ועבר למבנה גדול יותר בשכונת בקעה. באוקטובר 1962 נפטר ארתור בראון, והמפעל עבר לבעלות בנו מיכאל בראון שהרחיב את פעילותו. בין השאר רכשה החברה ידע צרפתי לייצור מוצרי קוסמטיקה נוספים, החלה ליבוא פיאות נכריות, אביזרים וציוד למספרות, ולצורך כך הקימה חברת בת בשם ״בראון את איסנר״, שעסקה בשיווק סיטונאי והדרכה למספרות, מחנות ברחוב החבצלת במרכז ירושלים. בשנת 1976 עברה החברה למפעל חדש שהקימה באזור התעשייה עטרות. בשנות ה-80 נהגה החברה לערוך תחרות לעיצוב שיער, והחזיקה באותן השנים בנתח השוק הגדול ביותר בישראל למוצרי טיפוח לשיער וצבעי שיער. במאי 1986 פתחה מרכז הדרכה לעיצוב שיער גם בדיזנגוף סנטר בתל אביב. ב-1993 החלה לייבא ולשווק בישראל קרם הגנה תוצרת חברת גריטר השווייצרית. באותו שנה החל יהודה בראון, נכדו של מייסד החברה ארתור בראון לכהן כמנכ"ל. בפברואר 1994 הנפיקה אינטרקוסמא מניות לציבור ורשמה את מניותיה למסחר בבורסה לניירות ערך בתל אביב. בתקופת האינתיפאדה הראשונה נפגעה פעילות החברה במפעל בעטרות, עקב תקריות רבות לאורך הציר המוביל לאזור במזרח ירושלים. בעקבות האינתיפאדה השנייה החליטה החברה, במרץ 2001, להעתיק את המפעל שלה מעטרות לבית שמש. בפברואר 2004 העתיקה החברה שוב את פעילות הייצור למפעל חדש באשדוד, שהוקם בהשקעה של 15 מיליון שקל והיה אומר להגדיל את כושר הייצור שלה פי שלושה. אולם קונצרן פרוקטר אנד גמבל האמריקאי, שרכש את חברת "וולה" ב-2003, הודיעה כי היא עלולה לאבד את הרישיון לייצר את המותג. בינואר חתמה חברת אינטרקוסמא על שלושה הסכמים עם הקונצרן: חוזה יצור למשך 5 שנים של מוצרי "וולה" המיועדים לשוק הקמעוני, הארכת הסכם הסוכנות והיצור של מוצרי "וולה" המיועדים למספרות והסכם לקבלת פיצוי חד-פעמי מ"וולה" ופרוקטר בסך של 10 מיליון שקל על התרת הסכמים קודמים שהיו לה. באוגוסט 1999, רכשה אינטרקוסמא את השליטה בחברת "בלמון נורית". חברה ציבורית שעסקה בייצור ושיווק של מוצרי קוסמטיקה בישראל ובייבוא והפצה של מותגי יוקרה בינלאומיים של קוסמטיקה ובשמים, בהם: כריסטיאן דיור, פאקו רבאן, לנקסטר, בושרון, מונטנה, דוידוף, רושאס ונינה ריצ'י. באוקטובר 2000, הגישה הצעת רכש ליתרת מניות בלמון נורית והיא נמחקה מהמסחר. בנוסף בתחילת שנות ה-2000 החלה החברה לייצר מוצרים בפיתוח עצמי, שנמכרו בחלקם תחת שם מותג פרטי, רכשה שתי חברות המייצרות ומייבאות מותגי איפור וטיפוח, כולל המותג "סופט טאץ'", ותכננה לפתוח רשת חנויות קוסמטיקה בארצות הברית. בנובמבר 2008 רכשה חברת דנשר אחזקות, שבבעלות משפחת ברק, את השליטה באינטרקוסמא ממשפחת בראון. ביוני 2010 מוזגה אינטרקוסמא עם חברת דנשר, ושם החברה שונה ברשם החברות ל-"דנשר (1963) בע"מ". בסוף 2012 הגישה משפחת ברק הצעת רכש ליתרת מניות הציבור והחברה נמחקה מהמסחר בבורסה. חברת דנשר הוקמה במקור על ידי רן גוטפריד ותחילה עסקה ביבוא של אביזרי אופנה. רן גוטפריד נכנס לעסקי האופנה שהיה נשוי למעצבת האופנה יהודית גוטפריד. גוטפריד עיצבה, לצד אמה לאה גוטליב, את בגדי הים של גוטקס. אך יחד עם רן גוטפריד גם הקימה מפעל לייצור בגדים בעיצובה ב-1969, בשם "יצירות יהודית". בתחילת שנות ה-80 החלה דנשר לעסוק בייצור ויבוא קוסמטיקה, אך בעקבות המשבר הכלכלי ב-1985 החליט גוטפריד למכור את החברה למפיץ שלו אבנר ברק. אבנר ברק נכנס לעסקי ההפצה במקרה, באמצע שנות ה-60 היה שותף במשרד פרסום קטן, אך גילה יום אחד שהשותף ברח מישראל, השאיר חובות וכמות קטנה של מוצרי קוסמטיקה. כדי לממש את הסחורה החליט לנסות לשווק אותה לחנויות בעצמו, שבעלי החנויות ביקשו ממנו מוצרים נוספים, הוא התחיל לקנות אותם מסיטונאים ולהפיץ אותם. בהדרגה החל לשווק באופן בלעדי שורה של מוצרי קוסמטיקה, טיפוח וניקיון פופולריים, אחר כך החל לשמש גם מפיץ של חברת ד"ר פישר, בהמשך גם של דנשר. לאחר שרכש את דנשר, מיזג את הפעילות שלה עם חברת ההפצה שלו וב-1987 כבר הגיע מחזור המכירות של החברה לכ-25 מיליון דולר בשנה. בתחילת שנות ה-90 החלה דנשר ליבוא מוצרי צריכה שוטפים של תאגידים בינלאומיים ביניהם: ג'ל גילוח אדג' וספריי להסרת כתמים שאוט של תאגיד "אס.אי ג'ונסון" (אנ'), מותגי הניקוי "ואניש" ו"פיניש" של תאגיד בנקיזר ומספר מותגים של קימברלי קלארק ויוניליוור. אולם שני תאגידים אלו נכנסו ב-1995 לפועל ישירות בישראל ודנשר איבדה את זכויות השיווק של מוצריהם. במחצית השנייה של שנות ה-90 מיזגה דנשר את פעילות הקוסמטיקה שלה עם המתחרה חברת "לילית קוסמטיקה". החברה המשותפת "לילית דנשר" פעלה כחמש שנים. בנוסף הקימה ב-1997 חברת הפצה משותפת עם מוצרי מעברות. בשנת 2000 נפטר בעל השליטה בדנשר אבנר ברק, ובניו של אבנר, טל ורון ברק החלו לנהל את החברה. בתקופה זו החברה יצאה מתחם הקוסמטיקה, שמכרה את חלקה בשותפות "לילית דנשר", בנוסף הופסקה השותפות עם מוצרי מעברות. במקביל הוקמה חברת הפצה משותפת עם חברת אגיס (שהיה לה קו של מוצרי ניקיון), ונרכשה חברת ההפצה אקסטרא שיווק. דנשר גם הרחיבה את פעילות התחום המזון, היא החלה להפיץ את מותג המשקאות "פרימור", והשקיעה כ-1.2 מיליון דולר בהרחבה ושיפור של קו מוצרי "מרמולייט", מוצרים ללא סוכר. ב-2003 רכשה דנשר 50% מחברת דיסטקס, המתמחה בייצור ובשיווק מותגי הלבשה תחתונה, גרבונים וגרביים תחת המותגים "גולדן ליידי" ו"לי קופר". בתחילת 2005 הקימה דנשר יחד עם תאגיד "אס.אי ג'ונסון", חברת בת משותפת לשיווק והפצה של מותגי התאגיד בישראל. ב-2010 חזרה החברה לפעול בתחום הקוסמטיקהת בעקבות המיזוג עם אינטרקוסמא, בנוסף החלה לשווק בישראל את סדרת הבישום והטיפוח לגבר של המותג פלייבוי. בשנת 2013 הוקמה חברת הבת "דנלוג", שמספקת פתרונות לוגיסטיים ושירותי הפצה עבור חברות אחרות מלבד דנשר עצמה. בהמשך מוזגה פעילות הייצור של אינטרקוסמא, שעיקרה ייצור קוסמטיקה במותג פרטי עבור לקוחות שונים. בין המותגים שהחברה משווקת בישראל: קוסמטיקה ומוצרי טיפוח דאודורנטים - אדידס מוצרי גילוח - Edge (של תאגיד אנרג'יזר) קרם לחות Fenjal מוצרי אפטרשייב של פלייבוי מוצרי היגיינת פה של חברת Jordan מוצרי טיפוח לשיער של חברת וולה ניקיון צבע לנעליים Kiwi תרסיס נגד חרקים Raid מזון ממתיק מלאכותי מרמולייט ממתיק מלאכותי סוכרלוז ממתיק מלאכותי סטיביה סוללות Energizer אתר האינטרנט הרשמי של דנשר דנשר (1963) בע"מ (מחוקה) באתר מאיה דנשר (1963) בע"מ - דו"ח תקופתי ליום 31 בדצמבר 2011, באתר מאיה (הודעות לבורסה) רפאל אלדור, מפעל ירושלמי מציין 15 שנה לייסודו - על־ידי "פסטיבאל של תסרוקות ", מעריב, 19 בדצמבר 1965 גלית ימיני, "מי שחפץ חיים בשוק הזה, חייב לגדול", באתר TheMarker‏, 1 בינואר 2003 אינטרקוסמא - שונה ההסכם עם וולה, באתר גלובס, 27 במאי 1997 ארתור בראון ז"ל, הארץ, 4 באוקטובר 1962 ח. חן, "וולה" בהרחבתה, על המשמר, 14 במאי 1967 נחנך אגף חדש במפעל "וולה" בירושלים, היום (עיתון ישראלי), 18 בנובמבר 1968 "אינטרקוסמא־וולה" רכשה ידע צרפתי, היום (עיתון ישראלי), 11 במאי 1966 20 שנה לחברת "וולה" בירושלים, הצופה, 16 במאי 1969 בית חדש לאינטרקוסמא-וולה בעטרות בירושלים, על המשמר, 27 באוגוסט 1976 נבחרה מיס קולסטון 83 לאזור ירושלים, כל העיר, 4 במרץ 1983 מני פאר, שעשה את הססאז' שלו להנחיית אירועים מהסוג הזה בתחרויות בחירת מלכת היופי, כל העיר, 27 בפברואר 1987 "וולה סנטר"-מרכז הדרכה ואופנת שיער-נחנך היום, חדשות, 19 במאי 1986 מוצרי השיזוף מסדרת PIZ BUIN של חברת GREITER השוויצרית, שנקנתה לאחרונה על ידי חברת "ג'ונסון אנד ג׳ונסוך, מיובאים לראשונה לישראל, חדשות, 24 במאי 1993 יאיר פידל, מפעלים נסגרים באזור התעשייה עטרות בי-ם, חדשות, 5 במאי 1989 אלי דניאל, בעקבות המצב הבטחוני: אינטרקוסמא נאלצת להעתיק את מפעלה מעטרות לבית שמש, באתר TheMarker‏, 1 במרץ 2001 אלי דניאל, אינטרקוסמא: נמצא פיתרון לסכסוך העבודה שהכריזה הסתדרות העובדים, באתר TheMarker‏, 22 באפריל 2001 סיון קלינגבייל, אינטרקוסמא נאבקת להשאיר את ייצור ולה בישראל, באתר TheMarker‏, 20 בפברואר 2004 אינטרקוסמא תמשיך ליצר את מוצרי "וולה" אך תחדל משיווקם לשוק הקמעוני; תפוצה ב-10 מיליון שקל, באתר TheMarker‏, 30 בינואר 2005 איי אונליין, הממונה על ההגבלים אישר רכישת השליטה בבלמון בידי אינטרקוסמא, באתר TheMarker‏, 15 באוגוסט 1999 זהבה דברת, ‏בלמון נכנסת לתחום הקוסמטיקה הרפואית, באתר גלובס, 7 בינואר 1997 אילן מוסנאים, אינטרקוסמא מגישה הצעת רכש למניות בלמון נורית במחיר הגבוה ב-20% ממחירן בבורסה, באתר TheMarker‏, 15 באוקטובר 2000 שלומי גולובינסקי, הצלחה להצעת הרכש של אינטרקוסמא: בלמון נורית תימחק מהמסחר בבורסה בתל אביב, באתר TheMarker‏, 31 באוקטובר 2000 עמי גינזבורג, מנכ"ל אינטרקוסמא: "החברה שווה לפחות כפול ממחירה בבורסה", באתר TheMarker‏, 2 ביוני 2004 TheMarker digital, אינטרקוסמא רוכשת 50.1% מאי.אמ.אס קוסמטיקה ומק.ט.י קוסמטיקה תמורת 4.35 מיליון שקל, באתר TheMarker‏, 28 ביולי 2003 ורד שרון-ריבלין, ‏"יכול להיות שטעיתי בכך שלא הכנסתי את וולה כשותפה", באתר גלובס, 6 ביולי 2005 טלי ציפורי, ‏חברה על הכוונת: דנשר - חברה ציבורית חדשה יחסית, באתר גלובס, 22 ביוני 2011 ערן אזרן, משפחת ברק מעוניינת למחוק את דנשר: הצעת רכש בפרמיה של 32%, באתר TheMarker‏, 15 בנובמבר 2012 אבי שאולי, ‏בראון נגד בעלי דנשר: הצעת הרכש לא חוקית, באתר גלובס, 28 בנובמבר 2012 רות יולס, אופנה 'מכף־רגל ועד ראש, דבר, 3 ביוני 1981 הארץ, מתה האופנאית יהודית גוטפריד, המעצבת הראשית של גוטקס, באתר הארץ, 5 במאי 2003 פיג'מות שחבל להסתירן תחת חלוק, היום (עיתון ישראלי), 8 בספטמבר 1969 בלייזר עם כל דבר, דבר, 19 באפריל 1971 צבעי שיער , גוני זעם, דבר, 20 ביוני 1983 נווית זומר, מר ברק -, חדשות, 29 בספטמבר 1987 איל אוחנה, ג'ל גילוח לנערים, חדשות, 27 במאי 1992 כביסה, חדשות, 12 במאי 1991 זהבה דברת, ‏דנשר תשווק את מוצרי המזון היבש של יוניליבר, באתר גלובס, 3 באפריל 1997 ורד שרון-ריבלין, ‏הענקים הבינלאומיים נכנסים לשוק בשיטת המכבש, באתר גלובס, 18 בנובמבר 1996 זהבה דברת, ‏דנשר ולילית ממזגות את פעילות הקוסמטיקה, באתר גלובס, 24 בדצמבר 1996 נורית שר, קמפיין ראשון מבית צרפתי שטרנשוס זמיר ללילית דנשר, באתר TheMarker‏, 14 בפברואר 2001 מעברות - תקים חברה משותפת עם דנשר, באתר גלובס, 20 במרץ 1997 זהבה דברת, ‏דנשר ומעברות: חיבור בין הפצה למוצרים, באתר גלובס, 20 במרץ 1997 ורד שרון-ריבלין, ‏כל משבר הוא בסיס לחידוש, באתר גלובס, 24 בפברואר 2002 ליאור כגן, מוצרי מעברות: פעילות החברה הבת דנשר-מעברות תופסק בסוף השנה, באתר TheMarker‏, 11 ביולי 2001 שלומי גולובינסקי, אגיס ודנשר מקימות חברת הפצה משותפת בעלת מחזור מכירות של 600 מיליון שקל, באתר TheMarker‏, 6 בספטמבר 2000 אמיר הלמר, הממונה על ההגבלים העסקיים נתן פטור להסכם הפצה משותפת בין דנשר לאגיס, באתר TheMarker‏, 22 במרץ 2001 TheMarker digital, אקסטרא פלסטיק תעביר לדנשר את פעילות השיווק וההפצה לשוק הקמעוני של חברת הבת, באתר TheMarker‏, 20 בספטמבר 2001 TheMarker digital, דנשר תמזג לתוכה את אקסטרא שיווק, באתר TheMarker‏, 24 בספטמבר 2001 מאת ורד שרון-ריבלין, ‏חברת דנשר נכנסת למיצים: תפיץ את פרימור במקום יפאורה-תבורי, באתר גלובס, 16 במרץ 2000 סיון קלינגבייל, דנשר תשקיע 1.2 מיליון דולר בסדרת מוצרים ללא סוכר, באתר הארץ, 4 בפברואר 2004 איילה צורף, דנשר שיווק ודיסטקס ישראל 2000 יקימו חברה משותפת בהשקעה של כ-5 מיליון שקל, באתר TheMarker‏, 20 בינואר 2003 ורד שרון-ריבלין, ‏דנשר רוכשת 50% מיצרנית ההלבשה התחתונה דיסטקס בכ-5 מיליון שקל, באתר גלובס, 19 בינואר 2003 ורד שרון-ריבלין, ‏חברת מוצרי טיפוח הבית אס.סי ג'ונסון תקים חברה-בת בישראל בשותפות עם דנשר, באתר גלובס, 26 בדצמבר 2004 שירות גלובס, ‏דנשר אינטרקוסמא תשווק בישראל את המותג PLAYBOY, באתר גלובס, 6 במאי 2010 שוקי שדה, האב מת בפתאומיות, הבנים השתלטו על העסק: הסיפור של חברת דנשר, באתר TheMarker‏, 21 בפברואר 2020